stanford-oval/wikipedia huggingface dataset:
Mauzé-Thouarsais
Aiheesta muualla

Kuvia tai muita tiedostoja aiheesta Mauzé-Thouarsais Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Mauzé-Thouarsais
Käännös suomeksi
Davi Cortes da Silva

| Henkilötiedot |
| --- | --- | --- |
Koko nimi: Davi Cortes da Silva
Syntymäaika: 19. marraskuuta 1963 (ikä 60)
Syntymäpaikka: Rio de Janeiro, Brasilia
Kansalaisuus:  Brasilia
Pelipaikka: Puolustaja
Pituus: 181 cm
Seurat
| Vuodet | Seura | O (M) |
| 1983–1989 1992 1995 1996–1997 1997 1998 | Santos Verdy Kawasaki Guarani Fluminense São José Fluminense |  |
Maajoukkue
| 1984 | Brasilia |  |
Davi Cortes da Silva (s. 19. marraskuuta 1963 Rio de Janeiro) on brasilialainen entinen jalkapalloilija.
Jalkapallomaajoukkue

Davi kuului Brasilian joukkueeseen kesäolympialaisissa 1984.
Dave Batters

Dave Batters (12. heinäkuuta 1969 – 29. kesäkuuta 2009) oli kanadalainen konservatiivipuolueen poliitikko Saskatchewanista. Hän istui parlamentin edustajainhuoneen jäsenenä vuosina 2004–2008. Hän teki itsemurhan 39-vuotiaana kärsittyään psykiatrisista ongelmista.
Michaël Biskos

| Michaël Biskos> Henkilötiedot |
| --- | --- |
Syntynyt: 1977
Kansalaisuus:   Belgia
Kyokushin-ottelija
Aktiivisena:  1995–2007
Pituus:  173 cm
Paino:  70–77 kg
Painoluokka:  Kevytsarja keskisarja
Vyöarvo:  2. dan
| Mitalit> Maa:   Belgia.Miesten kyokushin.EM-kilpailut  | Mitalit> Maa:   Belgia.Miesten kyokushin.EM-kilpailut  | Mitalit> Maa:   Belgia.Miesten kyokushin.EM-kilpailut  | Maa:   Belgia> Miesten kyokushin. |
| --- | --- | --- | --- |
|  Hopeaa | Zaragoza 1998 | -70 kg |  |
| Euroopan Cup  | Euroopan Cup  | Euroopan Cup  |  |
|  Hopeaa | Bergen 1998 | -70 kg |  |
| Hollannin Open  | Hollannin Open  | Hollannin Open  |  |
|  Kultaa | Dordrecht 2001 | -80 kg |  |
|  Hopeaa | Dordrecht 2003 | -80 kg |  |
| Flanderin mestaruuskilpailut  | Flanderin mestaruuskilpailut  | Flanderin mestaruuskilpailut  |  |
|  Kultaa | 2004 | -80 kg |  |
Michaël Biskos (s. 1977) on belgialainen karateka. Hän voitti Kyokushinin EM-hopeaa ja myös Euroopan Cupissa hopeaa 1998.
Hänen isä on myös karateka shihan Vangelis Biskos. Isänsä tavoin Michaël on ammatiltaan parturi.
Kilpaura

Biskos osallistui 2001 Hollannin Openiin, jossa hän voitti mestaruuden voitettuaan loppuottelussa Dennis de Vetten.
Vuoden 2003 Hollannin Openissa Biskos sen sijaan saavutti hopeaa hävittyään loppuottelussa Haitze Idzengalle. Biskos palkittiin turnauksessa myös parhaasta taisteluhengestä. Marraskuussa hän osallistui MM-kilpailuihin, joissa Biskosin turnaus päättyi toiselle kierrokselle hänen hävittyään Darmen Sadvokasoville.
Biskos voitti sittemmin 2004 Flanderin mestaruuskilpailun keskisarjan mestaruuden.
Biskos osallistui Japanissa järjestettyihin vuoden 2007 maailmanmestaruuskisoihin, joissa hän putosi jatkosta ensimmäisellä kierroksella hävittyään Hideo Sawadalle.
Chau Giang

| Chau Giang |
| --- | --- |
 Chau Giang WSOP-turnauksessa vuonna 2008.
Henkilötiedot
Kansalaisuus:   Yhdysvallat
Pokerinpelaaja
WSOP-voitot:  3
WSOP-rahasijat:  38 
WPT-voitot:  0
EPT-voitot:  0
Turnausansiot (USD):  3 029 434
Päivitetty:  10. elokuuta 2007
Chau Tu Giang (s.  2. heinäkuuta 1955) on yhdysvaltalainen pokeriammattilainen. Giang on syntynyt Vietnamissa ja on etniseltä taustaltaan kiinalainen.
Giang lähti Vietnamista pienellä veneellä 1970-luvun lopulla. Hän muutti Denveriin, jossa työskenteli vähimmäispalkalla erilaisissa töissä. Tämän jälkeen hän siirtyi Floridaan, josta sai työtä kokkina 160 dollarin viikkopalkalla. Coloradossa Giang oppi pokerinpeluun, sen seurauksen hän muutti Las Vegasiin. Ensimmäisenä ammattilaisvuotenaan hän ansaitsi yli 100 000 dollaria.
World Series of Pokerissa Giang oli vuonna 1993 toinen $1,500 Pot Limit Hold'em -turnauksessa ja myöhemmin samana vuonna voitti $1,500 Ace to Five Draw -tapahtumassa. Vuonna 1996 Giang oli WSOP:n pääturnauksessa kolmastoista. Kaksi vuotta myöhemmin hän toisen WSOP-rannekkeensa $2,000 Omaha 8 or Better -turnauksessa ja kolmannen vuonna 2004 $2,000 Pot Limit Omaha -kisassa.
Giang pelasi vuosia lähes pelkästään WSOP-turnauksia ja käteispelejä, jossa hän on usein mukana Las Vegasin "Big Gamessa". Vuodesta 2003 Giang on alkanut pelata myös World Poker Tourin turnauksia. WPT:llä hän on ollut finaalipöydässä kolmasti. Tammikuun 2005 WPT:n $10,000 World Poker Open -turnauksen kakkostila on Giangin toistaiseksi rahallisesti arvokkain voitto (773 448 dollaria).
Giang on naimisissa ja hänellä on kolme lasta. Elokuussa 2007 hänen pokeriuran turnausansionsa ylittivät 3,0 miljoonaa dollaria.
WSOP-rannekkeet

| Vuosi | Turnaus | Voittosumma (USD) |
| --- | --- | --- |
| 1993 | $1,500 Limit Ace to Five Draw | 82 800 |
| 1998 | $2,000 Limit Omaha Hi/Lo | 150 960 |
| 2004 | $2,000 Pot Limit Omaha | 187 920 |
Aiheesta muualla

Chau Tu Giang The Hendon Mob Poker Databasessa (englanniksi)
Chau Giangin WPT-profiili (Arkistoitu – Internet Archive)
Barry Greensteinin arvio Chau Giangista (Arkistoitu – Internet Archive)
Chau Giang Myspacessa (englanniksi)
Chau Giang Internet Movie Databasessa. (englanniksi)
Michala Banas

| Michala Banas> Henkilötiedot |
| --- | --- |
Koko nimi:  Michala Elizabeth Laurinda Banas
Syntynyt: 14. marraskuuta 1978 (ikä 45)  Wellington, Uusi-Seelanti
Ammatti:  näyttelijä laulaja
Aiheesta muualla
The Michala Banas Website
Michala Elizabeth Laurinda Banas (s. 14. marraskuuta 1978 Wellington, Uusi-Seelanti) on uusiseelantilainen näyttelijä ja laulaja. Banas tunnetaan ehkä parhaiten Kate Manfredinä McLeodin tyttäristä.
Banas esiintyi ensimmäisessä mainoksessaan vain 1,5-vuotiaana.[lähde? ] Elokuvassa hän esiintyi ensimmäisen kerran viisivuotiaana uusiseelantilaisessa tuotannossa Dangerous Orphans. Televisiossa hän esiintyi ensimmäistä kertaa minisarjassa Mirror, Mirror vuonna 1995. Vuosina 2001–2003 hän esitti Marissa Tayloria sarjassa Uusiin maisemiin ja vuonna 2002 hänellä oli pieni rooli elokuvassa Scooby-Doo ja salaperäinen saari.
Vuonna 2008 Banas toimi muutaman viikon ajan sairauslomalle joutuneen Kym Valentinen korvaajana australialaisessa saippuasarjassa Neighbours. Vuonna 2009 Banas toimi Jo Stanleyn äitiysloman sijaisena Fox FM:n radio-ohjelmassa The Matt and Jo Show. Samana vuonna Banas esiintyi Broadway-musikaali Avenue Q:n kansallisella kiertueella Kate Monsterin ja Lucy the Slutin rooleissa. Vuosina 2010–2011 hän näytteli australialaisessa televisiosarjassa Onnenkantamoinen (Winners & Losers).
Banas julkaisi vuonna 2003 singlen ”Kissin’ the Wind”, joka sijoittui parhaimmillaan ARIA:n singlelistan kolmenkymmenen parhaan joukkoon.
Banas on tällä hetkellämilloin? yksi kolmesta Proactiv Solutionin mainoskasvosta Australiassa ja Uudessa-Seelannissa.
Michala näytteli Kadonneet pojat -sarjassa taikakaupan omistajaa Phoebe Hartleytä.
Aiheesta muualla

Michala Banas Internet Movie Databasessa. (englanniksi)
Davi Banda

| Henkilötiedot |
| --- | --- | --- | --- |
Koko nimi: Davi John Banda
Syntymäaika: 29. joulukuuta 1983 (ikä 40)
Syntymäpaikka: Zomba, Malawi
Pelipaikka: keskikenttäpelaaja
Seurat
| Vuodet | Seura | O | (M) |
| 2001–2003 |  Bakili Bullets |  ? | (?) |
| 2004−2011 |  Red Lions |  ? | (?) |
| 2011−2012 |  Black Leopards FC | 12 | (0) |
| 2012−2019 |  Kamuzu Barracks FC |  ? | (?) |
Maajoukkue
| 2006–2017 |  Malawi | 72 | (5) |
 Seurajoukkueuran tilastot kattavat vain kansalliset sarjat, päivitetty 11. tammikuuta 2010.  Maajoukkueuran tilastot päivitetty 31. toukokuuta 2010.
Davi John Banda (s. 29. joulukuuta 1983) on malawilainen jalkapalloilija, pelipaikaltaan keskikenttäpelaaja. Hän pelasi lähes koko uransa kotimaassaan Malawissa, mutta käväisi pelaamassa yhden kauden myös Black Leopardissa Etelä-Afrikan Valioliigassa. Banda oli voittamassa vuonna 2003 ja 2016 Malawin-mestaruutta.
Maajoukkueura

Banda pelasi vuosina 2006–2017 Malawin maajoukkueessa 72 ottelua. Hän pelasi ensimmäiset arvokisansa vuoden 2010 Afrikan-kisoissa, jossa Banda teki myös uransa ensimmäisen maajoukkuemaalin Algeriaa vastaan. Kaikkiaan hän teki maajoukkueessa viisi maalia.
Dark Cloud

| Dark Cloud |
| --- | --- |

Kehittäjä:  Level-5
Julkaisija:  Sony Computer Entertainment
Jakelija:  PlayStation Now
Tuottaja:  Akihiro Hino
Suunnittelija:  Akihiro Hino
Käsikirjoittaja:  Akihiro Hino
Taiteilija:  Takeshi Majima
Säveltäjä:  Tomohiro Nishiura
Ohjelmoija:  Kenji Matsusue
Julkaistu:  JP 14. joulukuuta 2000NA 29. toukokuuta 2001EU 21. syyskuuta 2001
Lajityyppi:  toimintaroolipeli
Pelimuoto:  yksinpeli
Ikäluokitus:  ELSPA: 11+ ESRB: T  Virheellinen ESRB-arvo
Alusta:  PlayStation 2
Jakelumuoto:  DVD
Lisää peliartikkeleitaVideopelien teemasivulla
Infobox OK     : 
Dark Cloud (jap. ダーククラウド, Dāku Kuraudo) on Level-5:n kehittämä ja Sony Computer Entertainmentin julkaisema toimintaroolipeli, joka on julkaistu vuonna 2000 PlayStation 2:lle. Siinä on roolipeliominaisuuksien lisäksi kaupunginrakennuspelin elementtejä. Pelille julkaistiin jatko-osa Dark Chronicle (myös nimellä Dark Cloud 2) kaksi vuotta myöhemmin. Japanissa pelin musiikeista on julkaistu ääniraita.selvennä
Juoni

Peli kertoo nuoresta Toan-pojasta, joka saa suuren tehtävän. Hänen kotikyläänsä hyökkää Dark Genie aiheuttamaan tuhoa. Toan menettää tajuntansa ja herätessään hänen eteen ilmestyy keijukuningas, joka kertoo kohtalostaan. Toan siirtyy kotikyläänsä Noruneen, joka on autioitunut ja kadonnut taloista. Toanin on palautettava kylä ennalleen. Hänen tehtävänsä on taistella tiensä syvemmälle luolastoon ja samalla kerätä Atloja, jotka ovat paloja Norunen kylästä. Uusia aseita ja tarvikkeita löytyy matkan varrelta, sekä muita henkilöitä liittyy sankarin seuraan.
Aseet

Pelissä käytetään kaiken kaikkiaan kuudenlaisia erilaisia aseita; kullakin hahmolla on omat asevahvuutensa. Muun muassa tarinan protagonisti, Toan käyttää miekkoja, selviytyäkseen. Muilla hahmoilla esiintyviä aseita ovat: ritsat, nuijat/kirveet, rannerenkaat/rannekkeet, keihäät sekä pyssyt.
Pelaamisessa pääpaino kohdistuu myös aseiden kehittämiseen. Aseiden statseja, elementtejä ja attribuutteja voidaan kasvattaa. Tarpeeksi tiettyjä statseja saatuaan, voidaan ase muuttaa uuteen muotoonsa.
Aiheesta muualla

Dark Cloud MobyGamesissa (englanniksi)
Sonyn pelin viralliset kotisivut (englanniksi)
Dark Cloud MusicBrainzissa (englanniksi)
Miss Farkku-Suomi (kilpailu)

Miss Farkku-Suomi oli suomalainen kauneuskilpailu, jota järjesti nuortenlehti Suosikki.
Kilpailu järjestettiin ensi kerran vuonna 1977, jolloin voittajaksi tuli mallitoimistoalalla myöhemminkin toiminut Tiina Heinivaho. Seuraavana vuonna kilpailun voitti Anne Murto. Kesällä 1982 Miss Farkku-Suomi -kilpailuun liittyi ajan muodin mukaan rockabilly-henkinen kiertue, jonka pääesiintyjänä oli Jerry & the Teenangels -yhtye. Suosikki järjesti kilpailun vielä ainakin vuonna 2007 yhteistyössä Sokos-tavaratalojen kanssa.
Kilpailuun osallistuva tyttö on keskeinen hahmo Kauko Röyhkän väljästi omaelämäkerrallisessa romaanissa Miss Farkku-Suomi vuodelta 2003 ja sen pohjalta tehdyssä samannimisessä elokuvassa vuodelta 2012. Elokuvan markkinointiin liittyi uuden Miss/Mr Farkku-Suomen valitseminen. Sukupuolineutraalin kilpailun järjestivät Ilta-Sanomat, Nordisk Film ja vaatemerkki Lee Cooper.
Captain Morgan’s Revenge

| Captain Morgan's Revenge Alestorm |
| --- | --- | --- |

Studioalbumin tiedot
 Äänitetty : 2007 Lyypekki, Saksa
 Julkaistu: 25. tammikuuta 2008
 Tuottaja(t): Lasse Lammert
 Tyylilaji: power metal
 Kesto: 41.31
 Levy-yhtiö: Napalm
Alestormin muut julkaisut
| Terror on the High Seas (demo) 2006 | Captain Morgan's Revenge 2008 | Leviathan (EP) 2008 |
Captain Morgan's Revenge on skotlantilaisen Alestorm-yhtyeen ensimmäinen täyspitkä albumi. Albumin sanoitukset liittyvät merirosvoihin.
Kappaleet

Over the Seas – 3.56
Captain Morgan's Revenge – 6.43
The Huntmaster – 4.59
Nancy the Tavern Wench – 4.53
Death Before the Mast – 3.18
Terror on the High Seas – 3.52
Set Sail and Conquer – 4.38
Of Treasure – 2.58
Wenches and Mead – 3.42
Flower of Scotland – 2.38
Kokoonpano

Christopher Bowes – laulu, kosketinsoittimet
Gavin Harper – kitara
Dani Evans – basso
Micha Wagner – rummut
Arvostelut

About.com:
Allmusic:
Desibeli.net:
Aiheesta muualla

Captain Morgan’s Revenge Discogsissa. (englanniksi)
Albumi Captain Morgan’s Revenge Encyclopaedia Metallum -sivustolla (englanniksi)
Mikko Hallman

Niilo Mikko Kustaa Hallman (s. 30. tammikuuta 1945 Helsinki) on suomalainen lastenlääkäri ja professori.
Hallman opiskeli lääketiedettä Helsingin yliopistossa ja väitteli siellä tohtoriksi vuonna 1972. Hän on ollut Helsingin yliopiston vastasyntyneen sairauksien eli neonatologian dosentti vuodesta 1979. Hän toimi Kalifornian yliopiston (San Diego) lastentautiopin apulaisprofessorina vuosina 1979–1982 ja Helsingin yliopistollisen keskussairaalan naistentautien klinikan lastenosaston ylilääkärinä 1985–1990. Vuosina 1989–1997 hän oli Kalifornian yliopiston (Irvine) lastentautiopin professori, vuodesta 1997 Oulun yliopiston lastentautiopin professori ja 2013 lähtien emeritusprofessori.
Hallmanin tutkimuskohteena on ollut keskosten keuhkovaurioiden ehkäiseminen. Hallman tutkimusryhmineen suoritti keskosen RDS-taudissa ensimmäiset hoitokokeet vuosina 1981–1991 käyttäen biologisesti aktiivista, lapsivedestä eristettyä surfaktanttia. Surfaktanttihoito on toistaiseksi ainoa neonatologian tutkimuksiin perustuva lääkehoito. Hallmanin on jatkanut keskostutkimuksia ja selvittänyt spontaanisti alkavan ennenaikaisen synnytyksen altistustekijöitä. Vuodesta 2002 hän on ollut Suomen tiedeakatemian jäsen.
Hallmanin isä oli professori Niilo Hallman.
Palkintoja

Matti Äyräpään palkinto 1986
Arvo Ylppö -mitali 1992
Keskostutkimuksen edelläkävijä, Ateena 2004
Ylpön kannu 2005
Aiheesta muualla

Keskostutkimuksen edelläkävijä. Aktuumi 2/2009, s. 16–17
Miss Farkku-Suomi (kirja)

| Miss Farkku-Suomi |
| --- | --- |

Kirjailija:  Kauko Röyhkä
Kieli:  suomi
Genre:  kaunokirjallisuus
Kustantaja:  Like
Julkaistu:  2003
Ulkoasu:  sidottu
Sivumäärä:  303
ISBN:  952-471-189-3
Löydä lisää kirjojaKirjallisuuden teemasivulta
Miss Farkku-Suomi on Kauko Röyhkän yhdeksäs kaunokirjallinen teos. Se ilmestyi Liken julkaisemana elokuussa 2003.
Romaanin päähenkilönä on Välde, joka inhoaa koulua ja koulukavereita. Hän haluaa oman bändin ja tulla kuuluisaksi. Mutta eniten hän haluaa Piken (Pirjon) - kaupungin kauneimman tytön. Pike voittaa Suosikin kauneuskilpailun ja valitaan Miss Farkku-Suomeksi. Väldelle jää vain Lou Reed ja kaupungin ahdasmieliset piirit. Pian hänet kuitenkin otetaan mukaan aloittelevaan bändiin, ja Välde iskee silmänsä myös kolmekymppiseen boheemitaiteilija Karaan, tavoittamattomaan ”kaislikkonaiseen”. Lohtua rakkaudenkaipuuseen antaa myös Katja, Piken 13-vuotias pikkusisko.
Röyhkä julkaisi samoihin aikoihin kirjan kanssa myös samannimisen levyn, mikä sisältää monia kirjassa mainittuja kappaleita. Kirjasta on myös tehty elokuva, joka ilmestyi elokuussa 2012.
Dave Arneson

Dave Arneson
Dave Arneson (1. lokakuuta 1947 – 7. huhtikuuta 2009) oli yhdysvaltalainen roolipelisuunnittelija, joka on kehittänyt Dungeons & Dragons -pelin yhdessä Gary Gygaxin kanssa 1970-luvulla.
Arneson ja Gygax tutustuivat Gen Con -pelitapahtumassa vuonna 1970. Dungeons & Dragonsin lisäksi hän julkaisi muitakin roolipelejä, perusti oman pelialan yrityksen ja opetti pelisuunnittelua Full Sail Universityssä Floridassa. Hän opetti myös matematiikkaa vapaaehtoispohjalta peruskouluissa käyttäen apuna monisivuisia noppia.
Arneson kuoli syöpään 7. huhtikuuta 2009.
Mauvais

| Mauvais |
| --- | --- |
 Mauvais, kannibaali ja Wendigo
Luoja(t):  Frank Tieri   Sean Chen
Kustantamo:  Marvel
Ensiesiintyminen:  Wolverine #161
Henkilötiedot
Oikea nimi:  Jean-Pierre
Henkilöllisyydet:  Wendigo
Voimat:  Maagiset kyvyt (johdannaisia kannibalismista), Wendigona yliluonnollisen suuret voimat ja kyky regeneraatioon
Mauvais on Marvel-kustantamon sarjakuvissa esiintyvä voimakas superroisto. Hän esiintyi ensimmäisen kerran Wolverine-lehden numerossa 161. Mauvais on velho, joka saa voimaa kannibalismista ja on taistellut sekä Alfa-lentuetta että Wolverinea vastaan.
Historia

Mauvais oli ranskalainen velho 1700-luvulla ja taisteli Ranskan ja Intian välisessä sodassa. Tämän sodan aikana hän joutui konfliktiin Pohjolan jumalten kanssa. Mauvais oli oppinut imemään voimaa syömästään ihmislihasta, ja hänestä tuli lähes kuolematon. Useita vuosia myöhemmin jumalat kuitenkin voittivat Mauvaisin ja vangitsivat tämän liikuntakyvyttömänä autiolle saarelle.
1900-luvulla Yhdysvaltain hallitus päätti rakentaa vankilan supervoimia omaaville rikollisille ja se rakennettiin tälle samalle saarelle. Myös Wolverine ja Peto olivat vangittuina tähän vankilaan. Vankilan vartijat löysivät jähmettyneen Mauvaisin ja jumalten kirous rikkoutui.
Vartijat lupasivat Mauvaisille vapauden, jos tämä tappaisi Wolverinen. Mauvais suostui ja lähti vangitun Wolverinen kimppuun alkaen syödä tämän lihaa. Saatuaan voimansa takaisin Mauvais teleporttasi pois paikalta, mutta Wolverine selviytyi Sapelihampaan ansiosta.
Useita viikkoja myöhemmin Wolverine sattui näkemään Mauvaisin televisiossa. Tämä oli soluttautunut Stay Alive -televisiosarjaan (käytännössä Selviytyjät pohjoisessa) tappaen ja syöden kaikki kilpailijat. Wolverine matkusti välittömästi pysäyttämään Mauvaisin.
Hän joutui kuitenkin Wendigon hyökkäyksen kohteeksi, minkä Mauvais oli suunnitellut halutessaan itselleen Wendigon voimat. Wolverine sai avukseen Alfa-lentueen, jonka kanssa hän voitti Wendigoksi muuttuneen Mauvaisin. Jumalat päättivät rangaista Mauvaisia ja lähettivät tämän Suurten Petojen valtakuntaan.
Aiheesta muualla

Marvel Directory-sivuston profiili Mauvaisista (englanniksi)
Mini-ITX

Mini-ITX
Mini-ITX on VIA Technologiesin kehittämä erittäin pieni emolevyjen kokoluokka, jonka ansiosta PC-yhteensopiva tietokone mahtuu pieniin ympäristöihin sekä erikoisiin käyttötarkoituksiin. Kooltaan Mini-ITX on 170mm x 170mm eli hieman Micro-ATX-standardia pienempi. Mini-ITX -emolevyjen virrankulutus on pieni, mikä tekee niistä sopivia kotiteatterijärjestelmiin, sillä lämmöntuoton ollessa alhainen voidaan käyttää hiljaista passiivijäähdytystä. Samalla emolevytyyppi sopii hyvin myös teollisuustietokoneisiin.
Kiinnityskolot ovat samoissa paikoissa kuin ATX-spesifikaatiota seuraavien koteloiden, minkä lisäksi taustalevyn ja laajennuskorttien paikat ovat samat. Mini-ITX-emolevyjä voi siis käyttää koteloissa, jotka on suunniteltu ATX- ja microATX-emolevyille tai muille ATX-standardin muunnelmille.
Mini-ITX-emolevyissä on tavallisesti integroituna yleisimmät oheislaitteet ja usein myös suoritin. Tehokkaammissa malleissa käytetään erillistä suoritinta. Emolevyissä on yksi laajennuspaikka, joka on yleensä tavanomainen PCI-väylä, tai joissain malleissa PCI Express x16-väylä.
VIA on julkaissut myös vielä pienemmän emolevyn jota kutsutaan nimellä Nano-ITX.
Aiheesta muualla

Wikimedia Commonsissa on kuvia tai muita tiedostoja aiheesta .
http://www.via.com.tw/en/ - Via Technologiesin kotisivut
http://www.mini-itx.com/ - Kaikkea Mini-ITX laitteisiin liittyviä juttuja, sisältää myös lukemattoman määrän erilaisia käyttäjien tekemiä muokkauksia eli modauksia sekä muutamia ohjeita erilaisten lisälaitteiden rakenteluun, kuten scart-kaapelin liittäminen koneeseen.
Conquest (albumi)

| Conquest Uriah Heep |
| --- | --- | --- |

Studioalbumin tiedot
 Äänitetty : The Roundhouse Recording studios, Lontoo, Yhdistynyt kuningaskunta, 1979
 Julkaistu: helmikuu 1980
 Formaatti: LP, CD
 Tuottaja(t): Uriah Heep, John Gallen
 Tyylilaji: hard rock, progressiivinen rock
 Kesto: 39.36
 Levy-yhtiö: Bronze Records
Muut kannet
   Expanded De-Luxe Edition
Listasijoitukset
  11. (viikko 14/1980)    33. (1980)    37. (maaliskuu 1980)
Uriah Heepin muut studioalbumit
| Fallen Angel 1978 | Conquest 1980 | Abominog 1982 |
Conquest on englantilaisen rockyhtye Uriah Heepin helmikuussa 1980 julkaisema kolmastoista studioalbumi. Albumi on jakanut poikkeuksellisen vahvasti mielipiteet yhtyeen fanien keskuudessa. Britanniassa levy nousi listan sijalle 37. Se oli yhtyeen paras listasijoitus saarivaltiossa viiteen vuoteen. Yhdysvalloissa albumia ei julkaistu lainkaan.
Albumilla laulaa uusi vokalisti ja multi-instrumentalisti John Sloman, joka liittyi Uriah Heepiin Lone Star -yhtyeestä. Hän korvasi eronneen John Lawtonin. Conquest menestyi Lawtonin aikaisia Uriah Heep -albumeita paremmin brittilistalla, mutta levy jäi kuitenkin Slomanin ainoaksi yhtyeen riveissä. Yhtyeen pitkäaikainen rumpali Lee Kerslake erosi yhtyeestä pian Slomanin liityttyä Uriah Heepiin, joten levyllä soittaa uusi rumpali Chris Slade, joka oli aiemmin musisoinut Uriah Heepin kanssa samassa levy-yhtiössä olevassa Manfred Mann's Earthbandissa.
Uriah Heepin musiikin keskeinen säveltäjä-sanoittaja Ken Hensley erosi yhtyeestä albumin julkaisun jälkeisellä kiertueella. Hensleyn eroon vaikuttivat tyytymättömyys yhtyeen musiikillisesta suunnasta sekä Sloman, jota Hensley ei ollut halunnut Uriah Heepin laulajaksi. Hän oli halunnut Slomanin sijasta Peter Goalbyn. Ironisesti Goalbysta tuli uusi laulaja yhtyeen seuraavalle albumille, Abominogille, vuonna 1982. Myös kitaristi Mick Box kertoi myöhemmin Slomanin olleen huono valinta yhtyeen laulajaksi.
Hensleyn eron jälkeen yhtye otti kosketinsoittajaksi kanadalaisen Greg Dechertin ja jatkoi esiintymisiä. John Sloman erosi Uriah Heepistä loppuvuodesta 1980, jonka jälkeen kitaristi Mick Box pyysi yhtyeen alkuperäistä laulajaa David Byronia takaisin. Byron kieltäytyi ja Uriah Heepin basisti Trevor Bolder siirtyi Wishbone Ash -yhtyeeseen. Uriah Heepin toiminta loppui kokonaan useiksi kuukausiksi, mutta mitään virallista tiedotetta sen hajoamisesta ei koskaan tullut.
Albumin kansitiedot väittävät basisti Trevor Bolderin laulavan kappaleen ”It Ain’t Easy”. Todellisuudessa sen laulaa Sloman. Albumin alkuperäinen kansikuva on ideoitu kuuluisan toisen maailmansodan aikaisen valokuvan Iwo Jiman lipunnosto pohjalta.
Kappaleet

A-puoli
No Return – 6.02 (säv. Trevor Bolder/Mick Box/Ken Hensley)
Imagination – 5.48 (säv. Hensley)
Feelings – 5.25 (säv. Hensley)
Fools – 5.01 (säv. Bolder)
B-puoli
Carry On – 3.55 (säv. Hensley)
Won't Have to Wait Too Long – 4.51 (säv. Bolder/Box/Hensley)
Out on the Street – 5.51 (säv. Hensley)
It Ain't Easy – 5.47 (säv. Bolder)
Kappaleet > Vuoden 1997 uusintapainoksen bonuskappaleet (Castle)

Been Hurt – 3.56 (singlen b-puoli, säv. Hensley)
Love Stealer – 3.28 (singlen a-puoli, säv. Phil Wainman/Bolder)
Think It Over – 3.33 (singlen a-puoli, säv. John Sloman/Bolder)
My Joanna Needs Tuning (Inside Out) – 3.02 (singlen b-puoli, säv. Sloman/Bolder/Box/Gregg Dechert/Chris Slade)
Lying – 4.23 (out-take, säv. Hensley/Sloman/Bolder/Slade)
Kappaleet > Expanded De-Luxe Edition -bonuskappaleet (Sanctuary 2004)

Love Stealer – 3.27 (singlen a-puoli, säv. Wainman/Mybill)
Been Hurt – 3.57 (singlen b-puoli, säv. Hensley)
Think It Over – 3.33 (singlen a-puoli, säv. John Sloman/Bolder)
Lying – 4.40 (ennenjulkaisematon out-take, säv. Hensley/Sloman/Bolder/Chris Slade)
Feelings – 2.40 (ennenjulkaisematon livetaltiointi, säv. Hensley)
Kokoonpano > Uriah Heep

Mick Box – kitarat
John Sloman – laulu, piano, lyömäsoittimet
Chris Slade – rummut, lyömäsoittimet
Trevor Bolder – bassokitara, taustalaulu
Ken Hensley – kosketinsoittimet, kitarat, taustalaulu
Kokoonpano > Vierailijat

Gerry Bron – patarummut kappaleessa ”Out on the Street”
Arvostelut

Allmusic () linkki